|  |  |  |  |  |
| --- | --- | --- | --- | --- |
| Številka: | 43001-489/2019-03 |  | oznaka naročila: | A-37/20 G |
| Datum: | 03.06.2020 |  | MFERAC: | 2431-20-000063/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Rekonstrukcija mostu čez Savinjo (CE0082) z ureditvijo križišč na R1-225/1246 v km 3,335 - Letuš** |

**JN003347/2020-B01 - A-37/20; datum objave: 28.05.2020**

**Datum prejema: 03.06.2020   13:56**

**Vprašanje:**

Spoštovani,  
  
po proučitvi razpoložljive tehnične dokumentacije kot izkušen renomiran dolgoletni izvajalec sanacij in rekonstrukcij cestnih premostitvenih objektov ocenjujemo, da je v razpisu navedena referenčna vrednost precej višja od običajno upoštevane polovice ocenjene vrednosti projekta. Iz tega razloga in iz razloga bistva javnega naročanja, katerega cilj je omogočanje čim večjemu številu ponudnikov, da oddajo konkurenčne ponudbe, prosimo naročnika, da ustrezno zniža referenčni prag, ki je s 650.000,00 EUR brez DDV, glede na pričakovano vrednost projekta, postavljen nesorazmerno visoko.

**Odgovor:**

Referenčni pogoji, navedeni v Navodilih za pripravo ponudbe, so vezani na zahtevnost, specifičnost in predviden obseg del. Z namenom zagotavljanja večje konkurenčnosti in omogočanja sodelovanja čimvečjemu številu usposobljenih ponudnikov je naročnik že povečal obdobje uspešno izvedenih referenčnih del iz zadnjih 5 let na zadnjih 10 let. Ponudnik referenčne pogoje lahko izpolnjuje s sodelovanjem drugih gospodarskih subjektov.

Naročnik zahtevanih referenčnih pogojev ne bo spreminjal ali dopolnjeval.